b'\n_START_ARTICLE_\nHazrat Alin moskeija\n_START_PARAGRAPH_\nHazrat Alin moskeija eli Sininen moskeija on moskeija Pohjois-Afganistanissa Mazar-i-Sharifin kaupungin keskustassa. Sit\xc3\xa4 pidet\xc3\xa4\xc3\xa4n yhten\xc3\xa4 \xc5\xa1iiamuslimien t\xc3\xa4rkeimmist\xc3\xa4 pyh\xc3\xa4k\xc3\xb6ist\xc3\xa4, sill\xc3\xa4 perim\xc3\xa4tiedon mukaan sinne on haudattu "yksi nelj\xc3\xa4st\xc3\xa4 oikeaanjohdetuista kalifeista", Ali. Paikallinen mullah n\xc3\xa4ki siit\xc3\xa4 unta 1100-luvulla, ja kun uni osoitettiin luotettavaksi, sulttaani Ahmed Sanjar rakennutti sille paikalle moskeijan ja kaupungin._NEWLINE_Alkuper\xc3\xa4isen moskeijan tuhosi T\xc5\xa1ingis-kaani 1200-luvulla. Nykyisen moskeijan on rakennuttanut 1400-luvulla Husain Baiqara. On varsin todenn\xc3\xa4k\xc3\xb6ist\xc3\xa4, ett\xc3\xa4 Zarathustra on haudattu sinne jo aiemmin.'